钦定古今图书集成/明伦汇编/氏族典/第281卷 > 《廖用贤尚友录》 > 汪汉
## 钦定古今图书集成/明伦汇编/氏族典/第281卷 > 《廖用贤尚友录》 > 汪汉

按《万姓统谱》：汉字瀚美，歙县人。重然诺，尚气义，乡人
以是非来取直者，徐以利害开谕，莫不感服。绍兴中，
张琪寇邑中，逃匿殆尽，乃携家众走西坑山侧。一日
贼至，汉奋前与语，为善事，因推随身赀以与之，贼戒
其徒曰：“好善人勿得杀。”绍兴乙卯，以国母寿恩授右
迪功郎，时年八十七。